text: Afsløring: VM-speedway til Korskroen
  27 november 2014 kl. 09.28
  Speedway-løbsserien "Best Pairs", som er det uofficielle VM for par, bliver afgjort på Korskroen i Esbjerg i maj. Det blev afsløret på et pressemøde på Esbjerg Rådhus torsdag formiddag.
  Esbjerg Motorsport skal afvikle den tredje og afgørende afdeling af løbsserien "Best Pairs" til næste år. Løbsserien er det uofficielle VM for par.
  De første to afdelinger bliver kørt i henholdsvis Polen og Tyskland, men medaljerne bliver altså overrakt på Granly Speedway Arena i Esbjerg d. 9. maj.
  I år blev Niels-Kristian Iversen og Nicki Pedersen nummer to i konkurrencen, og næste år er det planen at de to også skal køre for Danmark.
  